התחברות להפעלת תוכנה של Adobe

לא ראיתי תיבת דו-שיח המבקשת ממני להפעיל את התוכנה. בגרסאות קודמות של תוכנות Adobe התבקשתי במפורש לבצע הפעלה של התוכנה. מה השתנה?

הפעלת התוכנה ב- Acrobat 9 ומעלה היא פעולה קלה יותר לביצוע. ההפעלה מתבצעת ברקע.

תקבל הודעה רק אם יתעוררו בעיות בתהליך ההפעלה. לדוגמה:

- יש בעיה במספר הסידורי שלך.
- יישום הפעלת התוכנה מזהה שנעשה שימוש במספר הסידורי שלך להפעלת מספר רב יותר של מחשבים מהמספר המקסימלי המותר בהסכם הרישיון של התוכנה.

אני רואה הודעה המציינת שאיני יכול להתחבר לאינטרנט. מדוע?

היישום גילה שהחיבור לאינטרנט נחסם או אינו זמין. בדוק את כבל הרשת או את החיבור האלחוטי ולאחר מכן הפעל את הדפדפן ונווט לאתר אינטרנט ציבורי, לדוגמה www.adobe.com, www.google.com, או www.bbcnews.com. אם אינך מצליח לפתוח אתרים ציבוריים אלה, סימן שאינך מחובר לאינטרנט. אנא פנה לספק שירותי האינטרנט שלך לפתרון הבעיה.

אני מצליח להתחבר לרוב האתרים באינטרנט, אך לא לאתר של Adobe לצורך ביצוע הפעלת התוכנה. מדוע?

אם אתה מצליח להתחבר לאתרים ציבוריים באינטרנט אך לא לאתר של Adobe לצורך הפעלת התוכנה, נראה שהגישה שלך לרשת נשלטת על-ידי שרת proxy. יש הגדרות רשת ברשתות ארגוניות ובמוסדות חינוך המשתמשות בשרתי proxy כדי לשפר את הביצועים בשעת גישה לאתרים פופולריים, וכן כדי לסנן את הגישה לשרתים אחרים. אנא צור קשר עם מנהל המערכת כדי לוודא שהגדרות השרת שלך נקבעו בהתאם למדיניות ולהגדרות התצורה המיוחדות של הארגון.

אני עדיין נתקל בבעיות בהפעלת התוכנה. למי אוכל לפנות?

מידע ופרטים נוספים זמינים במרכז ההפעלה של מוצרי Adobe.

ניתן גם לפנות לנציג שירות לקוחות של Adobe שיסייע לך בפתרון בעיית ההפעלה של התוכנה.